《五夜余澹心涂次尾及同乡诸兄招饮河房时大雨如注经宵不歇醉归走笔记之》
明代·李元鼎

插艾怜时序，衔杯共友朋。可堪今夜雨，偏妒一年镫。

舫静歌声邈，波喧岸影增。天涯萍聚处，痛饮记吾曾。

作者简介：明末清初江西吉水人，字梅公。天启二年进士。官至光禄寺少卿。李自成军入京师，元鼎从之，授太仆寺少卿。顺治元年降清，擢兵部右侍郎。坐事论绞，免死，杖徒折赎，未几卒。有《石园集》。